DISSERTATIO  MEDICA 


INAUGURALIS, 

\ 

DE 

NAUSEA  MARITIMA; 

QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI 

B.  GEORGII  BAIRJD,  SS.  T.  P» 

ACADEMIAE  EDINBORGENAE  PRAEFECTI ; 

NECNON, 

AMPLISSIMI  SENATUS  ACADEMICI  CONSENSU  t 

ET  NOBILISSIMAE  FACULTATIS  MEDICAE  DECRETO 

i 

Ipro  (FraDu  Doctoris?, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS; 

ERUDITORUM  EXAMINI  SUBJICIT 

JACOBUS  ROBERTSON, 

angtus. 


f 

Kalendis  Augusti ,  liora  locoque  solitis. 


EDINBURGI: 

EXCUDEBAT  C.  STEWART, 

acatjcintae  Cppograpfjuie* 


MDCCCXIX. 


* 

' 

■ 


. 


MBHiH  * m  r  $1 


-  V  ^  :■ 


.  - 


. 


GULIELMO  DOMET, 

HONORATISSIMI  ORDINIS  BALNEI 

EQUITI  PRAEFECTO, 

&C.  &C.  &C, 

IN  CLASSE  REGIA  PRAEFECTUI, 

REI  NAUTICAE 

ET  TOTIUS  ARTIS  BELLICAE 

PERITISSIMO  ; 

TENTAMEN  HOCCE, 

GRATI  ANIMI  PIGNUS  PEREXIGUUM, 

SUMMA  OBSERVANTIA, 

DAT,  DICAT, 

JACOBUS  ROBERTSON. 


I 


•s 


' 

. 


-  i  fUU-  J&V'  ( 


3‘AO]r-,'??  Tr  ■ 


4  .J/  .  ^,  ;;£  SA  m  >■■  y  j;.;  -2  Jiu if  »3  '  ■  K  4> 

,  ■.  .i/-  ...  .ol^  --  ■’  sr-ii  V’  4  -■  '  ■  >  ui-./  Mi'  ■ 


''^■■4  >.4,  ;  y.-fi 


iU  il  Hted  t  :"4iK  •'■  :•>  4‘? 

•  'fi-,  4Kr‘  ■  •  ■*$ 


J  .■  ’  ;mue  4*1  e^noiipiftf 

, 

.. 


r,i’> 

.  . 

, 


■»  ■« 


DISSERTATIO  MEDICA 

INAUGURALIS, 


DE 

NAUSEA  MARITIMA. 


Quum  ex  statutis  hujus  Almae  Academiae 

summos  in  Medicina  honores  ambientes  de  re 

-  « 

aliqua  scribere  oporteat,  mihi  pauca  proferre 
de  Nausea  Maritima  visum  est.  Hoc  argu¬ 
mentum  selegi  quia  vix  ulli  medici  de  eo  dis¬ 
putarunt,  et  quia  non  solum  alios  bene  multos 
miserrime  fatigatos  vidi,  sed  etiam  egomet 
aliquoties  hac  molestia  cruciatus  sum. 

:  i  v  i  •  i 

Malum  tam  infestum,  tam  frequens,  neC 
semper  quidem  periculo  carens,  attentionem 

medicorum  mereri  satis  apparet.  Hujus  qui¬ 
dem  curatio  multo  optabilior  et  majoris  mo¬ 
menti  est,  quam  multorum  morborum  de  qui¬ 
bus  complura  volumina  sunt  scripta.  Ad  hanc 
inveniendam,  indicia  considerare,  eorumque 
causas  exquirere  necesse  est.  Imprimis  igitur 
de  signis,  postea  de  causis,  et  denique  de  cura¬ 
tione  dicere  liceat. 

i  4 

HISTORIA. 

Qui  fluctibus  inassuetus  in  alto  mari  nave 
jactatur,  nauseam  maritimam  plerumque  pati¬ 
tur.  Primo  circa  praecordia  et  in  regione  ve¬ 
sicae  sensum  ei  similem  quem  sentire  solemus 
cum  suspensi  per  aera  rapide  vibramur,  saepe 
percipit ;  quem  vero,  nave  ab  altissimis  undis 
in  cava  profunda  praecipitante,  maxime  sen¬ 
tit.  Postea  capitis  gravitate,  sensu  lassitudi¬ 
nis,  attentione  animi  distracta,  vertigine,  dira 
anxietate,  nausea  demum  ipsa,  vexatur.  De- 

nique  vomitus  saepe  multum  optatus  ventricu¬ 
lum  evacuat,  et  diu  urgens  haud  raro  bilem 
expellit.  Hoc  peracto,  nonnulli  brevi  bene 
se  habent,  et  requie  dulci  aut  somno  fruuntur, 
pleri  que  vero  non  tam  felices  vix  omnino  le¬ 
vantur. 

Inter  nauseam  vultus  est  pallidus.  Suspi¬ 
rium  frequens  emittitur.  Horror  vomitum 
praecedit.  Labium  inferius  tremit  sudore  fri¬ 
gido  per  frontem  erumpente.  Interdum  syn¬ 
cope  inducitur.  Interdum  sopor  quidam  ae¬ 
grum  implicat.  Alvus  plerumque  astricta. 

Quod  ad  harum  molestiarum  severitatem 
duiturnitatemque  attinet,  maxima  est  varietas 
in  hominibus  variis.  Alii,  vix  ulla  praegressa 
nausea,  vomitu  subito  corripiuntur,  et  hoG 
peracto,  iterum  valent.  Olim  juvenem,  cibum 
sumptum  mari  committere,  et  exinde  profecto, 
quasi  appetitu  novo,  prandium  alterum  sumere 
vidi.  Alii,  contra,  sine  vomitu,  crudeli  nau- 

sea  lassantur.  Alii  per  paucas  horas  tantum, 
vel  non  omnino  nisi  mari  tumido ;  alii  longum 
per  cursum,  vel  minimis  undis  perpetuo  aegro, 
tant.  Alii,  sed  paucissimi,  nil  incommodi  pon¬ 
to  tumultuosissimo,  unquam  perceperunt.  Ple- 
rique  consuetudine  ita  accommodantur  ad  mo¬ 
tus  navis,  ut  impune  jactentur.  Nonnulli  ta¬ 
men  veteran  .navitae  in  procellis  semper  nau¬ 
seant.  Fertur  Nelson,  dux  noster  invictissi¬ 
mus,  egregium  fuisse  hujusmodi  exemplum. 

Si  nautae  super  terram  aliquod  temporis 
vitam  degerint,  saepe  nauseae  maritimae  de- 
nuo  obnoxii  fiunt.  Saepe  quoque  cum  ex  ma¬ 
jore  in  minorem,  vel  ex  minore  in  majorem 
navem  se  ferant,  quasi  tirones  alliciuntur.  Om¬ 
nis  aetas,  sexus  uterque,  omnisque  corporis 
habitus  huic  affectui  opportuni  sunt. 

DE  CAUSIS. 

Proximum  est,  ut  de  causis  dicam,  quae 
signa  enumerata  producant.  Imprimis  igitur 
satis  constat  motus  insolitos,  quos  corpus  subit, 
causam  esse  remotam.  Varii  enim  alii  motus 
eosdem  effectus  praestant ;  veluti  vectura  in 
curru,  vibratio,  rotatio,  &c.  His  quoque  ces¬ 
santibus  molestia  abit. 

.Licet  motus  quidam  manifesta  causa  esse 
remota  apparent,  quibus  tamen  in  modis  hac 
corpus  afficiatur  non  adhuc  satis  expositum 
est. 


Duae  modi,  quo  motus  ille  corpus  subagi* 
tans  operatur,  rationes  datae  sunt.  Altera  a 
Doctore  Darwin,  quae  omnia  signa  ad  vertigi¬ 
nem,  motibus  rerum,  quas  videt  tangitque  ho¬ 
mo,  insolitis,  sensus  externos  praecipue  oculos 

afficientibus  effectam,  refert.  Altera,  a  Doc- 
tore  Wollaston,  ponit  sanguinem  ut  hydrar- 
gyrum  in  tubo  barometrico  moveri,  et  sic  ce¬ 
rebrum  inaequaliter  premi,  muneraque  ejus 
perturbari,  et  vertiginem  induci  $  de  qua  alia 
symptomata  pendere  possunt. 

Tertia  mihi  videtur  esse  ratio  adjicienda. 
Quae  nimirum  effectus  motuum  et  pressurae 
insolitorum  in  viscera  abdominis  considerat. 
De  his  modis  ordine  disseram. 

Imprimis,  theoria  Doctoris  Darwin  de  ver¬ 
tigine  valde  ingeniosa,  et  plausibilis  est.  Con¬ 
stat  quoque,  vomitum  et  alia  quaedam  signa 
saepe  vertiginem  comitari ;  fatendum  tamen 
est  nauseam  et  vomitum  sine  vertigine  non- 
nunquam  adesse  $  quod  saepe  in  nausea  ma¬ 
ritima  fit.  Sunt  etiam  nonnulla  signa  in  hoc 
affectu  quae  explanari  nequeunt  secundum 
hanc  rationem.  Videtur  igitur  plus  justo  ver¬ 
tigini  attributum  esse,  et  res,  quae  pluribus 

causis  pendent,  uni  falso  imputatas.  De  mo¬ 
do  quo  vertigo  inducitur  in  ratione  signorum 
quorundam  reddenda,  locus  erit  dicendi. 

Secundo.  Theoria  Doctoris  Wollaston  hoc 
principio  pendet ;  sanguinem  nempe,  nave 
descendente  adscendenteque  invasis  ejus  inor¬ 
dinate  moveri.  Observaverat  hydrargyrum  in 
tubo  barometri,  dum  navis  subsidebat,  surgere, 
et  dum  navis  surgebat,  subsidere.  Hoc  igitur 
in  modo  sanguinem  affici  putabat.  Pressura 
hujus  humoris  in  vasa  partium  inferiorum,  cor¬ 
pore  erecto,  eo  minor  fit  quo  rapidius  navis 
descendit.  Vasa  vero  vi  resiliendi  praedita 
sunt,  qua  in  sanguinem  contentum  agant. 
Pressura  igitur  sanguinis  imminuta  vi  illa  se 
contrahunt,  minusque  capacia  fiunt ;  ideoque 
sanguis  majore  copia  in  vasa  partium  superio¬ 
rum  mittitur.  Circuitum  inordinatum  aliquid 
effectus  praestare  posse  verisimile  est.  Multi 
tamen  eo  lecto  incumbentes  nauseabundi  fiunt, 
ubi  talis  motus  sanguinis  non  effici  potest. 

Tertio.  Adhuc  nihil  demotu  et  pressura 
insolitis,  quibus  viscera  abdominis  plane  inter 
nauseam  maritimam  subjiciuntur,  dictum  est. 

V 

Veri  est  simile  tamen  nonnulla  ex  incommo¬ 
dis  inde  procedere.  De  modo  igitur  quo  haec 
viscera  afficiuntur  non  alienum  videtur  pauca 
exponere. 

1.  Cum  corpus  per  aera  descendit,  partes 
ejus  omnes  non  eodem  impetu  deorsum  ten¬ 
dunt,  sed  secundum  pondus  specificum  cujus- 
que. 

2.  Cum  rerum  altera  quarumlibet  super  al¬ 
teram  sedet ;  si  haec  figitur,  totum  illius  pon¬ 
dus  sustentat :  sed  si  descendit,  eo  minus  quo 
celerius  humum  versus  tendit. 

3.  Multi  musculi  in  nave  mari  jactata  ad 
corpus  erectum  servandum  agunt,  et  prae¬ 
cipue  musculi  abdominis.  Unde  viscera  more 
insolito  compressa. 

Applicatio  horum  principiorum  facile  in 
ratione  symptomatum,  ad  quam  nunc  venimus, 
apparebit. 

Sensus  peculiaris,  quem  in  praecordiis  et 
inferiore  ventris  parte  inter  descensum,  et 
fere  tantum  corpore  erecto,  percipimus,  ad 
tertium  motuum  modum  operandi  referendus 
est ;  ad  pressuram  nimirum  et  motum  insoli¬ 
tum  viscerum  abdominis.  Intestina  ventricu¬ 
lusque  multum  aeris  halitusque  continentia 
minore  gravitate  specifica  sunt  quam  solidae 
corporis  partes.  Quum  igitur  corpus  erectum 
quam  velocissime  descendit,  illa  diaphragmate 
deorsum  premuntur  rapidius  quam  suo  pon¬ 
dere  dimitterentur.  Sic  musculus  ille  non 
tam  facile  munere  suo  fungitur.  Sin  vero 
descensus  minus  rapidus  sit,  tunc  etiam  parie¬ 
tes  abdominis  inferiores  eo  minus  premuntur 
gravitate  rerum  contentarum,  quo  celerius 
corpus  descendit.  Unde  minus  renixus  mus¬ 
culi  abdominis  suae  contractioni  oppositum  ha- 

bent.  Viscera  demum  sursum  tolluntur,  quo¬ 
rum  motui  sensus  ille  ingratus  attribuendus 
est.  Cum  in  balneum  descendimus  eundem 
fere  sensum  fere  percipimus,  qui  ab  eadem 
causa  pendere  videtur.  Aqua  enim  majore 
pondere  specifico  praedita,  quam  aer,  aut  in¬ 
testina  cum  suis  contentis,  majore  vi  parietes 
abdominis  premit ;  et  intestina  super  eam  qua¬ 
si  fluitant.  Unde  actio  musculi  septi  trans¬ 
versi  dicti  impeditur,  et  affectus,  de  quo  proxi¬ 
mum  est  ut  dicam,  producitur. 

Respiratio  abnormis  multo  melius  ad  re¬ 
nixum  auctum  descensui  diaphragmatis  datum 
referri  potest,  quam  ad  impetum  sanguinis  ca¬ 
put1  versus  insolitum.  Minime  enim  proba¬ 
tum  est  sanguinis  hujusmodi  fluxum  ad  cere¬ 
brum,  inspirationem  inducere  valere;  neque 
quidem  ullum  talem  fluxum  existere  satis  con¬ 
stat.  De  hac  re,  Doctor  Wollaston  dicit,  “  in 
“  waking  from  a  state  of  very  disturbed  sleep, 
w  I  found  that  my  respirations  were  not  taken 

“  with  their  accustomed  uniformity,  but  were 
u  interrupted  by  irregular  pauses,  with  an  ap~ 
“  pearance  of  watching  for  some  favourable 
<c  opportunity  for  making  the  succeeding  ef* 
“  fort,  and  it  seemed  as  if  the  act  of  inspira- 
“  tion  were  in  some  measure  to  be  guided  by 
u  the  tendency  of  the  vessel  to  pitch  with  an 
<c  uneasy  motion.”  Hoc  enim  tempore,  ut 
putat,  sanguis  maxime  cerebrum  premit,  et 
inspiratione  ad  illud  organon  onere  levandum 
opus  est.  Eodem  vero  tempore  sensus  de  quo 
supra  diximus  molestus  est,  et  causa  hujus 
pressuram  diaphragmati  insolitam  dat.  Ideo- 
que  ad  illum  sensum  evitandum,  et  hanc  pres¬ 
suram  cohibendam,  inspiratio  perfici  videtur. 
Haec  inspiratio  quoque  ex  verbis  auctoris  su¬ 
pra  citati  ab  arbitrio  pendere  videtur.  Quamob- 
rem  igitur  descensum  navis  expectamus,  nisi 
quia  molestus  ille  sensus  eo  tempore  timendus 
est  ?  Fatendum  tamen  est  etiam,  quod  haud 
omnino  certum  sit  dilatationem  pulmonis  san¬ 
guinis  regressum  a  capite  ad  cor  dextrum  fa- 

ciliorem  esse  redditurum.  Theoria  denique 
Doctoris  Wollaston  nimis  commentitia  est,  et 
motus  viscerum  abdominis  ad  signa  jam  dicta 
explananda  satis  mihi  valere  videtur. 

Quomodo  motus  navis  respirationis  organa, 
diaphragma  nimirum  et  musculos  abdominis, 
afficit,  ex  iis,  quae  antea  dixi,  satis  intelligi  po¬ 
test. 

Suspiria,  quae  emittuntur  dum  corpus  in 
balneum  immergitur,  a  sensu  suffocationis  ex 
visceribus  abdominis  sursum  pressis  orto  for¬ 
tasse  cientur. 

Notandum  est,  transitiones  navis  subitas  ab 
ascensu  ad  descensum  effectus  duplicare.  Ve¬ 
nio  nunc  ad  vertiginem  considerandum,  quae 
cum  nausea  simul  tam  saepe  occurrit,  ut  false  in¬ 
terdum  causa  hujus  dicitur.  Vertigo  quidem 
saepe  a  statu  ventriculi  qui  nauseam  ciet,  et 
nausea  a  conditione  cerebri  quae  vertiginis 

causa  est,  pendere  videtur.  In  malo  de  quo 
hic  agitur  utrique  causa  propria  est,  et  effecta 
altera  alteram  aggravat. 

i 

De  causa  vertiginis  et  modo  ejus  operandi 
a  Doctore  Darwin  ingeniosissime  tractatum 
est.  Theoria  ejus  hoc  fundamento  nititur.  Ver¬ 
ba  ista  auctoris  exprimam  :  “  In  learning  to 
“  walk,  we  judge  of  the  distances  of  objects 
<(  by  the  eye,  and  by  observing  their  perpen- 
“  dicularity  determine  our  own.”  Postquam 
de  rebus  immotis  judicare  didicimus,  ad  mo¬ 
ventia  sensus  nostri  familiares  gradatim  red¬ 
duntur  ;  et  demum  corpus  perpendiculare,  non 
solum  rebus  omnibus  quas  videmus,  sed  etiam 
nostris  corporibus  motis,  servare  possumus. 

Motus  vero  varii  lenta  experientia  discendi 
sunt,  et  quum  in  nave  innumeri  fere,  et  vix 
duo  similes,  alii  aliis  succedunt,  nil  mirum  est 
aliquo  temporis  opus  esse,  antequam  eos  do- 

ceamur.  Difficultas  est  motum  proximum  an¬ 
ticipare. 

Si  vertigo  his  verbis  definiatur ;  sensus 
confusus,  in  quo  res  externae,  vel  corpora  nos¬ 
tra  omnino  immota,  nobis  moveri  videntur,  vel 
mota,  non  nobis  ut  vere  moventur  apparent, 
plurimi  primum  navigantes  vertigine  vacui 
sunt.  At  contra,  si  omnes  donec,  ut  dicunt 
nautae,  “  they  have  got  their  sea-legs  on 
<c  board,”  hoc  est  donec  motibus  navis  fami¬ 
liares  redditi  sint,  vertiginosi  estimantur,  vix 
aut  ne  vix  quidem  cuivis  vertigo  abest.  At¬ 
tamen  hoc  haud  accuratius  dici  potest,  quam 
hominem  artis  pugillatoriae  rudem,  qui  adver¬ 
sus  pugilem  peritum  stat,  et  minus  recte  de 
motibus  distantiisque  hujus  judicat,  vertigine 
affici.  Vertigo  vero  strictius  dicta  saepe  in 
nausea  maritima  sentitur. 

Hic  affectus,  vel  ab  impressionibus  novis 
sese  tam  subito  succedentibus  in  sensus  exter- 

nos  factis,  vel  a  perturbatione  viscerum  abdo» 
minis,  vel  a  motu  sanguinis  ad  cerebrum  inor¬ 
dinato,  pendere  potest. 

i 

Impressiones  in  sensus  externos  factas  ad 
vertiginem  efficiendam  valere,  satis  manifes¬ 
tum  est.  Spectando  enim  res  more  insolito 
moventes,  ut  rotam  volubilem,  fluvium  rapide 
labantem,  &c.  haud  raro  inducitur.  Imagines, 
ut  videtur,  ad  oculos  rapidius  advenient  quam 
mens  eas  accipere  potest.  Ideoque  quasi  a- 
pud  ostium  animi  accumulantur,  et  rebus  quae 
illas  attulerant  praeteritis,  accipiuntur. 

Perturbationem  muneris  coctionis  quoque 
vertiginem  saepe  efficere,  variis  medicamentis 
vel  venenis  assumptis  satis  constat.  Hoc  fieri 
dicitur  a  miro  consensu  qui  inter  cerebrum 
ventriculumque  existit.  Ex  quo  tamen  ille 
consensus  constet  in  obscuro  latet.  Nexus 
octavo  nervorum  pari  formatur.  Qui  tam 
magni  momenti  sunt  ut  nihil  magis.  Viscera 

enim  principia  corporis  magna  ex  parte  ab  illis 
vi  nervosa  instruuntur.  Nil  mirum  igitur, 
impressiones  in  hos  nervos  factas  ad  totum 

fere  corpus  extendi.  Ictus  ventriculo  illatus 
saepe  mortem  inducit. 

Motus  sanguinis  inordinatos  vertiginem  in¬ 
ducere  posse  bene  probari  videtur.  Docet  po- 
siturae  effectus.  Saepe  cum  corpus  sanguine 
plenum  est,  incurvatio  vertiginem  producit, 
saepe  quoque  post  evacuationem  sanguinis 
magnam,  corpore  erecto,  haec  molestia  oc¬ 
currit. 

Vertigo  tunc  ad  unum  aliquem,  vel  potius 
ad  omnes  tres  modos,  quibus  motus  insoliti 
corpus  afficiunt,  supradictos,  referri  potest. 
Postremo  de  ventriculi  aliorumque  abdominis 
viscerum  affectibus  dicendum  est. 

Nausea,  maxima  molestia,  a  ventriculi 
conditione  oriri  putatur.  Ventriculus  ta- 

men  variis  modis  affici  potest,  vel  rebus  sibi 
applicatis,  vel  statu  cerebri,  vel  motibus  visce¬ 
rum  ipsorum.  Notandum  est  concoctionem 
in  nausea  maritima  multum  tardari.  Saepe 
quidem  cibus  sumptus,  et  in  ventriculo  per  ho¬ 
ras  complures  retentus,  parum  mutatus  evomi¬ 
tur.  Sunt  quoque  aliae  corporis  exercitatio¬ 
nes  quae  ciborum  concoctionem  lentiorem  red¬ 
dunt.  Hoc  experimento  cujusdarn  optime  pro¬ 
batum  est.  Duo  canes  ex  eadem  familia  cibo 
eodem  pasti  sunt,  quorum  alter  venatione  se 
exercitabat,  dum  alter  ignavus  domi  restabat. 
Postea  ambo  occisi  sunt,  eorumque  ventricu¬ 
lis  opertis,  cibus  in  cane  exercitato  crudus  et 
vix  omnino  mutatus ;  at  in  altero  contra  ex 
toto  fere  conversus  in  chymum  inventus  fuit. 
De  hoc  experimento  mentionem  feci  ut  osten¬ 
derem,  ubi  nulla  vertigo  adesset  ex  mera  cor¬ 
poris  agitatione  concoctionem  tardari.  Nescio 
an  nausea  hujus  tardationis  causa  seu  effectus 
sit.  Quomodocunque  vero  haec  remora  re¬ 
rum  crudarum  in  ventriculo  efficiatur,  certum 

est  nauseam  ab  ea  aggravari.  Jam  dixi  mo¬ 
tum  sensum  peculiarem  circa  regionem  ventri¬ 
culi  efficere.  Veri  est  simile,  ut  puto,  hunc  sen- 
sum  continuatum  nauseam  ciere ;  quo  modo 
nauseam  motus  viscerum  abdominis  excitari 
posse  videtur.  Bilis  etiam  a  pressura  et  mo¬ 
tibus  haepatis  copia  majore  solito  excernitur 

t 

et  haud  parum  fortasse  ad  nauseam  inducen¬ 
dam  valet. 

Sequela  nauseae  est  vomitus  qui  ex  actione 
violenta  vel  convulsiva  septi  transversi  mus¬ 
culorum  abdominalium  ventriculi,  et  oesopha¬ 
gi  constat.  Hi  musculi  a  sympathia,  quo  no¬ 
mine  causa  incognita  dicitur,  stomacho  irritato 
se  contrahunt. 

Fortasse  musculi  abdominis  et  diaphrag¬ 
ma,  propter  actionem  suam  naturalem  obstruc¬ 
tam  et  abnormem  redditam,  de  qua  antea  dic¬ 
tum  est,  in  nausea  maritima  facilius  in  convul¬ 
siones  conjiciuntur.  Hinc  vomitus  interdum 

sine  nausea.  Secretiones  intestinorum,  ut 

# 

succus  gastricus  esse  videtur,  fortasse  minu¬ 
untur  vel  absorptio  augetur,  unde  alvus  as¬ 
tricta. 

Si  plures  causas  quae  ad  nauseam  mariti¬ 
mam  efficiendam  conferant  indicaverim,  meum 
propositum  adeptus  sum. 

Nunc  ad  curationem  ventum  est,  de  qua 
profecto  haud  multum  mihi  est  dicendum. 
Ad  praecavendam  nauseam  maritimam  vibra¬ 
tionis  corporis  per  aliquot  dies  ante  navigatio¬ 
nem  mentionem  Darwin  fecit ;  quippe  quam, 
sensibus  accommodandis  ad  motus  novos  mo¬ 
tibus  navis  haud  absimiles,  profituram  esse  pu- 

% 

tavit.  Sed  quum  navigatio  in  majore  nave 
non  facit,  ut  in  minore  corpus  haud  molestiae 

i 

opportunum  sit,  parum  beneficii  ex  hujusmodi 
prophylactico  sperandum  est. 

Regimen  respirationis  de  quo  dicit  Wol- 

laston  haud  plus  promittit.  Remedia  alia  sunt, 
quae  vel  causas  submovent  aut  minuunt,  vel 
corpus  ita  reddunt  ut  ab  illis  non  afficiatur. 

Omnium  princeps  est  positura  recumbens 
in  lecto  pensili,  cum  oculis  clausis ;  utpote 
quae  effectus  navis  motus  quam  maxime  mi¬ 
nuit. 

•i  .  .  • 

Remedia  secundi  generis  varia  sunt.  Sti¬ 
mulantia  et  aromatica.  Quorum  usitatissima 
sunt  liquores  distillati.  Aether  interdum  cum 
fructu  sumptus  est.  Mentha  piperita  saepe 
ventriculum  grata.  Haustus  effervescens, 
cum  multis  aliis  interdum  profuerunt.  Ope¬ 
ratio  horum  simplicissima  esse  videtur.  Gra¬ 
tam  nimirum  in  ventriculum  impressionem  fa¬ 
ciunt,  ingratamque  eidem  tollunt. 

Nuper  croci  sativi  stigmata  super  ventri¬ 
culum  imposita  remedium  efficax  fuisse  dicun¬ 
tur.  Cujus  beneficium  a  quantitate  potius 

quam  qualitate  pendere  verisimile  est.  Mer¬ 
cator  enim,  qui  forte  lioc  utebatur,  haud  mi¬ 
nus  libra  stigmatum,  cujus  moles  equidem  satis 
magna  est*  intra  vestitum  ejus  in  scrobiculum 
cordis  comprimebat. 

.  •  _  .  *■  ' 

Superficies  corporis  bene  tegi  debet ;  nam 
inter  eam  ventriculumque  maximus  est  con¬ 
sensus. 

. 

Constipatio  evitanda  est,  vel  diaeta  tenui, 
vel  medicamentis  laxantibus,  quorum  nullum 
melius  aut  magis  in  promptu  quam  aqua  ma¬ 
rina. 

Si  vomitus  urget,  post  enema  purgans  ene- 
ma  anodynum  exhibere  oportet.  Exercitatio 
sub  divo  saepe  nauseam  arcet. 

Denique  operam  dando  ad  varios  !udos,haud 
raro  molestias  oblivioni  tradere  possumus. 

finis. 

